
[bookmark: _30j0zll]Opgave 1: Opret en CSS boks, der skifter farve

1. Opret en ny projektmappe navngiv det rwd-color-change 
2. I projektets rodmappe skal du oprette en ny fil og navngive den index.html
3. Opret en CSS-mappe og tilføj følgende filer: styles.css og rwd.css
4. Opret et viewport meta tag i head-sektionen på HTML-filen
5. Opret et link til styles.css, som skal indeholde dit standard CSS-kode
6. Opret derefter et link til rwd.css, som skal indeholde CSS-kode til responsive web design

Når du har gennemført punkt 1-6, er du klar til at gå i gang med selv opgaven.

1. Åbn index.html og tilføj et enkelt <div> element med CSS-klassen .box
2. I styles.css skal du angive bredde, højde og baggrundsfarve for CSS klassen .box, 

Din HTML og CSS-kode skal indtil videre helst svare til eksemplerne i de første 2 farvede kasser herunder:

index.html:
	<head>
   <meta name="viewport" content="width=device-width, initial-scale=1, minimum-scale=1, maximum-scale=1" />
   <link href="styles.css" rel="stylesheet"/>
   <link href="rwd.css" rel="stylesheet"/>
</head>
<body>
   <div class="box"></div>
</body>



styles.css:
	.box{
   width: 400px;
   height: 400px;
   background: red;
}




3. I rwd.css skal du tilføje den CSS-kode, der ændrer baggrundsfarven div-boksen ved følgende skærmbredder:
a. Bredde på max. 960px: background: blue;
b. Bredde på max. 768px: background: green;
c. Bredde på max. 480px: background: orange;
4. Denne kode får du ikke hjælp til ud over den, du kan læse dig til i dokumentet om media queries

[bookmark: _1fob9te]Opgave 1b: Tilføj skiftende tekst til CSS-boks
Denne opgave skal ikke oprettes som et selvstændigt projekt, men blot tilføjelse til den første. 
I opgave 1a oprettede du et <div> element med 3 forskellige baggrundsfarver, der hver blev aktiveret ved en bestemt skærmbredde.

I denne opgave skal du tilføje en skiftende tekst til elementet, der angiver den aktuelle skærmbredde. Resultatet skal være som følger:

1. Når den første media query aktiveres ved en skærmbredde på max 960px, så skal følgende tekst vises i div-boksen: Bredde: 960px
2. Når den anden media query aktiveres ved en skærmbredde på max 768px, så skal følgende tekst vises i div-boksen: Bredde: 768px
3. Når den tredje media query aktiveres ved en skærmbredde på max 480px, så skal følgende tekst vises i div-boksen: Bredde: 480px

Bredde: 960px


Krav: Teksten i boksen skal centreres både i bredden og højden, som vist i eksemplet herunder.
Metoden til at oprette og tilføje teksten bestemmer du selv.

